ประกาศอธิบดีกรมสรรพากรเกี่ยวกับภาษีเงินได้ (ฉบับที่ 345)เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้ที่ได้จ่ายเป็นค่าใช้จ่ายในการจ้างผู้มีบัตรสวัสดิการแห่งรัฐ------------------------------------------------------------อาศัยอํานาจตามความในมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 670) พ.ศ. 2561 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้ที่ได้จ่ายเป็นค่าจ้างให้แก่ผู้มีบัตรสวัสดิการแห่งรัฐ ดังต่อไปนี้ข้อ ๑ ในประกาศนี้"รายจ่ายที่ได้จ่ายเป็นค่าใช้จ่ายในการจ้างผู้มีบัตรสวัสดิการแห่งรัฐ" หมายความว่า เงิน ทรัพย์สิน ภาษีอากรที่ผู้จ่ายออกแทนให้ หรือประโยชน์ใด ๆ บรรดาที่ได้เนื่องจากการจ้างแรงงานซึ่งเป็น เงินได้พึงประเมิน ตามมาตรา 40 (1) แห่งประมวลรัษฎากร เงินที่จ่ายสมทบเข้ากองทุนสํารองเลี้ยงชีพ แต่ไม่รวมถึงรายจ่ายที่ต้องจ่ายตามที่กฎหมายกําหนดขึ้นโดยเฉพาะ เช่น เงินที่จ่ายเข้ากองทุนประกันสังคม กองทุนส่งเสริมคุณภาพชีวิตคนพิการ เป็นต้นข้อ ๒ รายจ่ายที่ได้จ่ายเป็นค่าใช้จ่ายในการจ้างผู้มีบัตรสวัสดิการแห่งรัฐที่จะนําไปใช้สิทธิยกเว้นภาษีเงินได้ ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 670) พ.ศ. 2561 ต้องเป็นไปตามหลักเกณฑ์ วิธีการ และเงื่อนไข ดังต่อไปนี้(1) จํานวนรายจ่ายที่ได้รับสิทธิยกเว้นภาษีเงินได้ จะต้องเกิดจากการจ้างผู้มีบัตรสวัสดิการแห่งรัฐเข้าทํางานเป็นลูกจ้างของบริษัทหรือห้างหุ้นส่วนนิติบุคคล โดยจํานวนรายจ่าย และจํานวนผู้มีบัตรสวัสดิการแห่งรัฐ ต้องเป็นไปตามหลักเกณฑ์ ดังนี้(ก) ต้องเป็นการจ่ายให้แก่ลูกจ้างซึ่งเป็นผู้มีบัตรสวัสดิการแห่งรัฐรายละไม่เกิน หนึ่งหมื่นห้าพันบาทต่อเดือน และลูกจ้างนั้นจะต้องมีเงินได้พึงประเมินในปีภาษีที่ล่วงมาแล้วไม่เกินหนึ่งแสนบาท โดยไม่รวมถึงเงินได้พึงประเมินที่ได้รับยกเว้นไม่ต้องรวมคํานวณเพื่อเสียภาษีเงินได้ตามมาตรา 42 แห่งประมวลรัษฎากร(ข) จํานวนผู้มีบัตรสวัสดิการแห่งรัฐที่นํามาเป็นฐานในการคํานวณหารายจ่ายที่ได้จ่ายเป็นค่าใช้จ่ายในการจ้างผู้มีบัตรสวัสดิการแห่งรัฐ ที่บริษัทหรือห้างหุ้นส่วนนิติบุคคลสามารถนํามาใช้สิทธิยกเว้นภาษีเงินได้นั้น ได้แก่ จํานวนผู้มีบัตรสวัสดิการแห่งรัฐตาม (ก) ที่ทํางานเต็มเดือนในแต่ละเดือน เฉพาะส่วนที่ไม่เกินร้อยละสิบของจํานวนลูกจ้างทั้งหมดที่ทํางานเต็มเดือนในประเทศไทยในแต่ละเดือนของบริษัทหรือห้างหุ้นส่วนนิติบุคคลนั้น โดยให้คํานวณหาจํานวนผู้มีบัตรสวัสดิการแห่งรัฐเป็นรายเดือนการคํานวณหาจํานวนผู้มีบัตรสวัสดิการแห่งรัฐตามวรรคหนึ่ง หากปรากฏว่า ได้ผลลัพธ์ไม่ลงตัว มีเศษในการคํานวณ และเศษของผลลัพธ์มีจํานวนตั้งแต่ 0.5 ให้ปัดเศษขึ้นไปให้ได้จํานวนเต็มและให้ถือเป็นจํานวนผู้มีบัตรสวัสดิการแห่งรัฐที่จะเป็นฐานในการคํานวณหารายจ่ายที่ได้จ่ายเป็นค่าใช้จ่ายในการจ้างผู้มีบัตรสวัสดิการแห่งรัฐที่จะได้สิทธิยกเว้นภาษีเงินได้(2) กรณีที่ผู้มีบัตรสวัสดิการแห่งรัฐเป็นลูกจ้างของบริษัทหรือห้างหุ้นส่วนนิติบุคคลหลายแห่ง ให้นายจ้างที่รับผู้มีบัตรสวัสดิการแห่งรัฐเข้าทํางานก่อนเป็นผู้ใช้สิทธิข้อ ๓ บริษัทหรือห้างหุ้นส่วนนิติบุคคลที่มีสิทธินํารายจ่ายที่ได้จ่ายไปใช้สิทธิยกเว้นภาษีเงินได้ ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 670) พ.ศ. 2561 มีหน้าที่ต้องปฏิบัติ ดังต่อไปนี้(1) ต้องจัดทํารายงานเกี่ยวกับการจ้างผู้มีบัตรสวัสดิการแห่งรัฐที่นํามาใช้สิทธิยกเว้น ภาษีเงินได้สําหรับรายจ่ายที่ได้จ่ายเป็นค่าใช้จ่ายในการจ้างผู้มีบัตรสวัสดิการแห่งรัฐ ซึ่งมีรายการและข้อความอย่างน้อยตามแบบที่แนบท้ายประกาศนี้ และเก็บรักษารายงานดังกล่าว รวมทั้งเอกสารประกอบการลงรายการในรายงานไว้ ณ สถานประกอบการ พร้อมที่จะให้เจ้าพนักงานประเมินตรวจสอบได้(2) ต้องจ่ายค่าจ้างผ่านบัตรสวัสดิการแห่งรัฐ และต้องแจ้งข้อมูลของผู้มีบัตรสวัสดิการแห่งรัฐที่บริษัทหรือห้างหุ้นส่วนนิติบุคคลจะนํามาใช้สิทธิยกเว้นภาษีเงินได้ต่ออธิบดีกรมสรรพากรผ่านระบบธนาคาร ที่เกี่ยวกับการจ่ายค่าจ้างดังกล่าว เมื่อมีการจ่ายค่าจ้าง โดยมีรายการอย่างน้อย ดังต่อไปนี้(ก) เลขประจําตัวผู้เสียภาษีอากร และชื่อของบริษัทหรือห้างหุ้นส่วนนิติบุคคล ซึ่งเป็นผู้จ่ายค่าจ้าง(ข) เดือน ปี ของรายจ่ายค่าจ้าง และวัน เดือน ปี ที่จ่ายค่าจ้างให้แก่ผู้มีบัตรสวัสดิการแห่งรัฐ(ค) จํานวนเงินค่าจ้างที่จ่ายให้ผู้มีบัตรสวัสดิการแห่งรัฐ(ง) เลขที่บัตรประจําตัวประชาชนของผู้มีบัตรสวัสดิการแห่งรัฐ(จ) ชื่อ-นามสกุล ผู้มีบัตรสวัสดิการแห่งรัฐ(ฉ) เลขที่บัตรสวัสดิการแห่งรัฐข้อ ๔ บริษัทหรือห้างหุ้นส่วนนิติบุคคลที่ได้ใช้สิทธิยกเว้นภาษีเงินได้ตามพระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ 670) พ.ศ. 2561 ต้องไม่ใช้สิทธิยกเว้นภาษีเงินได้ในกรณี ดังต่อไปนี้(1) ยกเว้นตามพระราชกฤษฎีกาออกตามความในประมวลรัษฎากร ว่าด้วย การยกเว้นรัษฎากร (ฉบับที่ 499) พ.ศ. 2553(2) ยกเว้นตามพระราชกฤษฎีกาออกตามความในประมวลรัษฎากร ว่าด้วย การยกเว้นรัษฎากร (ฉบับที่ 519) พ.ศ. 2554(3) ยกเว้นตามพระราชกฤษฎีกาออกตามความในประมวลรัษฎากร ว่าด้วย การยกเว้นรัษฎากร (ฉบับที่ 639) พ.ศ. 2560ข้อ ๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 22 เมษายน พ.ศ. 2562 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร